Veibeskrivelse barnas trimkassekarusell.

# GUTTORMEN (492 moh)

Ny trimkasse satt opp høsten 2014. Parkering ved skihytta på Henningvola (bomveg kr 50,-). Følg skiløypa eller sommersti til Kaffedalkrysset. Derfra er det kort vei til toppen som ligger omtrent rett sørvest for krysset der gul løype starter.

# RYGGAMARKA

Flere muligheter for å komme seg dit. Fra Henning kan man starte ved Rysveet og følge stien innover i skogen fra høyspentmasta. På tur til trimkassen passerer man Råmmågutu, som er en gammel offerplass. Stien kalles også Råmmågutu-stien som er en del av Gamle Kongevei. Man kan også starte i Ryggagrenda, fra Ryggvoll, og gå stien østover (mot Henning).

# TJYVDALEN

Parkering/utgangspunkt for eksempel ved saga på Okstad. Følg skogsveien så langt den går (rett fram etter at man har krysset Døla). Sti opp til venstre når man har kommet til lundingsplassen ved enden av veien. Også fint å sykle dit, evt med start fra skolen eller hvor som helst i Henning. Kan også gå fra Fjesme. Litt våtere parti her, da man må krysse ei myr for å komme til trimkassen som ligger på grensa mellom Okstad og Fjesme.

# HOLLVOLLKRYSSET

Parkering ved Henningvatnet. Følg rosa løype (”Pensjonisten”) langs Henningvatnet i ca 2,1 km til du kommer til krysset der man kommer inn på rød løype. Lett og fin tur på godt vinterføre.

# AUNSETRA

Utgangspunkt og parkering på Suseggvola (bomvei kr 60,-). Godt skiltet og merket fra Johanneshølet, ved parkeringsplassen i enden av vegen. Ta til høyre og følg påler med hvit topp i 2,2, km. Noe myr og våte partier, men også fin skogsti. Fra Aunsetran kan man fortsette runden om Rønningan og Åksjøen (totalt 6,3 km), evt med avstikker til Tømmeråsen. Tømmeråsvollen er 2,1 km fra Aunsetran.

# ÅKSJØEN

Utgangspunkt: Suseggvola (bomvei kr 60,-). Kan gå hele runden om Aunsetra og Rønningan i tillegg til Åksjøen. Lett runde, godt merket med påler og avstandsskilt. Ca 1,4 km fra parkeringsplassen på Suseggvola, korteste vei. Fin sti, men også en del våte myrpartier.